hotchpotch/miracl-hf-unified huggingface dataset:
มิสแกรนด์ไทยแลนด์
มิสแกรนด์ไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2556 และมีณวัฒน์ อิสรไกรศีล เป็นผู้อำนวยการประกวด เพื่อส่งผู้ชนะเลิศเป็นผู้แทนประเทศไทยเข้าประกวดมิสแกรนด์อินเตอร์เนชันแนล
ในปี พ.ศ. 2559 มิสแกรนด์ไทยแลนด์ ได้มีการเปลี่ยนรูปแบบใหม่ให้เหมือนกับการประกวดนางงามในสหรัฐอเมริกา และเวเนซูเอล่า โดยการให้ทั้ง 77 จังหวัด จัดการประกวดมิสแกรนด์ขึ้น เพื่อหาสาวงามที่จะมาเป็นตัวแทนของแต่ละจังหวัด โดยให้ใช้ชื่อ "มิสแกรนด์" แล้วตามด้วยจังหวัด เช่น มิสแกรนด์สุโขทัย มิสแกรนด์สงขลา มิสแกรนด์สกลนคร มิสแกรนด์สุรินทร์ เป็นต้น
มิสแกรนด์ไทยแลนด์ (Miss Grand Thailand) เป็นกิจกรรมการประกวดสาวงามระดับประเทศ เพื่อค้นหาตัวแทนผู้หญิงไทย ที่เต็มเปี่ยมไปด้วยคุณสมบัติ ทั้งความสวย ความรู้ ความสามารถ ไหวพริบ ปฏิภาณ และเป็นแบบอย่างที่ดีในสังคม โดยผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ คือ มิสแกรนด์อินเตอร์เนชันแนล และ เวทีระดับนานาชาติอื่นๆ อาทิ มิสอินเตอร์คอนติเนนตัล, มิสทัวริซึมอินเตอร์เนชันแนล และเวทีอื่นๆ ในลำดับต่อไป รวมถึงเธอผู้นั้น จะมีหน้าที่ในการขับเคลื่อนการทำงาน ประชาสัมพันธ์ เป็นแบบอย่าง ช่วยเหลืองานสังคมให้กับหน่วยงาน หรือ องค์กรต่างๆ พร้อมโอกาสได้เป็นนักแสดง หรือ ก้าวเข้าสู่วงการบันเทิง ในลำดับต่อไป
มิสแกรนด์ไทยแลนด์ถือกำเนิดขึ้นจากความคิดริเริ่มของ ณวัฒน์ อิสรไกรศีล ที่ต้องการปฏิรูปการประกวดนางงามในประเทศไทย ให้ทัดเทียมกับระดับสากล โดยใช้ความรู้ความสามารถและประสบการณ์ที่ทำงานอยู่ในวงการนางงามและวงการบันเทิงมากว่า 20 ปี จึงนำความรู้ความสามารถ ทั้งงานด้านนางงามและงานด้านบันเทิงมาผสมผสาน จึงก่อให้เกิดเวทีการประกวดนางงามในแบบฉบับของตนเอง ภายใต้ชื่อเวทีที่ว่า มิสแกรนด์ โดยก่อตั้งขึ้นในปี พ.ศ. 2556 โดยมีวัตถุประสงค์ที่จะค้นหา สาวไทยที่มีคุณสมบัติ ที่ดีพร้อม ทั้งความสวย ความรู้ ไหวพริบ ปฏิภาณ และมีความประพฤติดี เป็นแบบอย่างที่ดีในสังคมไทย นอกจากนั้น ณวัฒน์ อิสรไกรศีล ยังเล็งเห็นถึงความสำคัญของการท่องเที่ยวในประเทศไทย จึงจัดให้มีการทำกิจกรรมในการเก็บตัวของนางงามในแต่ละจังหวัด โดยให้นางงามมีส่วนร่วมในการเผยแพร่สถานที่ท่องเที่ยวในจังหวัดที่ได้มีเก็บตัวแบบให้เห็นเป็นรูปธรรม เป็นตำแหน่งรองอันดับ 1 ของเวทีมิสทัวริซึมอินเตอร์เนชันแนล และแยกจัดประกวดในบางปี.
เป็นตำแหน่งรองอันดับ 2 ของเวทีมิสทัวริซึมอินเตอร์เนชันแนล และแยกจัดประกวดในบางปี.
ในบางปีเป็นตำแหน่งรองในเวทีมิสทัวริซึมอินเตอร์เนชันแนล ในอดีตตำแหน่งนี้ชื่อ "มิสเซาท์อีสเอเชีย" และในปี 2015 เปลี่ยนชื่อเป็น "มิสเซาท์อีสต์เอเชียทัวริซึมแอมบาสเดอร์"
กันยรินทร์ นิธินพรัศม์
กันยรินทร์ นิธินพรัศม์ เป็นนักแสดงหญิงชาวไทย เป็นที่รู้จักจากภาพยนตร์เรื่อง ตีสาม 3D และดีเจคลื่น PYNK 98 FM
กันยรินทร์ นิธินพรัศม์ หรือชื่อเกิด ญาดานุช โรจจนวัฒน์ เกิดเมื่อวันเสาร์ที่ 22 เดือนตุลาคม พ.ศ. 2531 ราศีตุลย์ เกิดที่จังหวัดกรุงเทพมหานคร ประเทศไทย กันยรินทร์ เคยศึกษาระดับมัธยมศึกษาที่โรงเรียนพระหฤทัยคอนแวนต์ และระดับปริญญาตรีที่มหาวิทยาลัยศรีนครินทรวิโรฒ คณะศิลปกรรมศาสตร์ สาขาวิชาการแสดงและกำกับการแสดง ปัจจุบันกำลังศึกษาต่อระดับปริญญาโทที่มหาวิทยาลัยธรรมศาสตร์ คณะวารสารศาสตร์
กันยรินทร์ เข้าวงการจากละครเรื่อง กลิ้งไว้ก่อน พ่อสอนไว้ (2548) รับบท เกี๊ยวซ่าและรับบท ลูกตาล พิมพ์ลักษณ์ วาสินนท์ จากละครเรื่องเซน...สื่อรักสื่อวิญญาณ ตอนเด็กหลังห้อง (2552) จากนั้นได้ห่างหายจากการเป็นนักแสดงและกลับมาเป็นพิธีกรรายการทางวิทยุ(ดีเจ) กับคลื่น PYNK 98 FM พร้อมกับแสดงโฆษณาให้กับธนาคารกรุงเทพ ในชุด "ทุกความสุข...ยิ่งใหญ่เสมอ" และงานแสดงภาพยนตร์ ในเรื่องตีสาม 3D (2555) รับบทเป็น งิ้ง
พระเจ้าโปมาเรที่ 5 แห่งตาฮีตี
สมเด็จพระเจ้าโปมาเรที่ 5 แห่งตาฮีตี () เป็นพระมหากษัตริย์แห่งตาฮีตีพระองค์สุดท้าย พระองค์ทรงครองราชย์ตั้งแต่ ค.ศ. 1877 จนกระทั่งทรงถูกบีบบังคับให้สละราชสมบัติในปี ค.ศ. 1880 พระองค์เป็นพระราชโอรสในสมเด็จพระราชินีนาถโปมาเรที่ 4 แห่งตาฮีตี ได้ดำรงตำแหน่งรัชทายาทและมกุฎราชกุมารหลังการสิ้นพระชนม์ของพระเชษฐาเมื่อวันที่ 13 พฤษภาคม ค.ศ. 1855 และทรงขึ้นครองราชย์เป็นพระมหากษัตริย์ตาฮีตีหลังการสวรรคตของสมเด็จพระราชินีนาถโปมาเรที่ 4 พระบรมราชชนนี เมื่อวันที่ 17 กันยายน ค.ศ. 1877 พระราชพิธีบรมราชาภิเษกจัดขึ้นในเมื่อวันที่ 24 กันยายน ค.ศ. 1877
พระองค์ทรงราชาภิเษกสมรสสองครั้ง ครั้งแรกวันที่ 11 พฤศจิกายน ค.ศ. 1857 เตมาริอิมาอิฮารา เจ้าหญิงแห่งฮูอาฮีเน พระองค์ทรงหย่าเจ้าหญิงเมื่อ 5 สิงหาคม 1861 ทรงราชาภิเษกสมรสครั้งที่สองกับ โจฮันนา มาเรา ตาอาโรอา เตเปา ซัลมอน (ต่อมาพระองค์ได้รับการสถาปนาเป็น "สมเด็จพระราชินีโจฮันนา มาเรา ตาอาโรอา แห่งตาฮีตี") เมื่อวันที่ 28 มกราคม ค.ศ. 1875 พระองค์ทรงหย่าเมื่อ 25 มกราคม ค.ศ. 1888
ในวันที่ 29 มิถุนายน ค.ศ. 1880 พระองค์ก็สละราชบัลลังก์ พระองค์ได้รับเงินบำนาญจากรัฐบาลฝรั่งเศสและยศตำแหน่งของเจ้าหน้าที่ตามคำสั่งของกองทหารเกียรติยศ
พระองค์เสด็จสวรรคตเนื่องจากโรคพิษสุราเรื้อรัง ที่พระราชวังปาเปเอเต พระบรมศพของพระองค์ได้รับการฝังที่สุสานกษัตริย์
การเลือกตั้งทั่วไปในประเทศมาเลเซีย พ.ศ. 2556
ประเทศมาเลเซียจัดการเลือกตั้งทั่วไปขึ้นเมื่อวันที่ 5 พฤษภาคม 2556 หลังนายกรัฐมนตรีประกาศยุบสภาผู้แทนราษฎรเมื่อวันที่ 3 เมษายน 2556 โดยมีการเลือกตั้งสมาชิกสภาผู้แทนราษฎร และสมาชิกสภานิติบัญญัติรัฐ 12 จาก 13 รัฐ (ยกเว้นรัฐซาราวะก์) หลังธรรมเนียมปฏิบัติที่เริ่มตั้งแต่ปี 2547 ให้จัดการเลือกตั้งเหล่านี้พร้อมกัน
พรรครัฐบาล แนวร่วมแห่งชาติ (BN) ที่ครอบงำโดยพรรคอัมโนของนายกรัฐมนตรีนาจิบ ราซะก์ ได้รับเสียงข้างมาก แม้พรรคปากาตัน รักเกียตที่ตั้งโดยพรรคการเมืองฝ่ายค้านสามพรรค จะได้รับเสียงจากประชาชนมากที่สุด ทั้งนี้ เพราะที่นั่งมิได้จัดสรรตามสัดส่วน แต่ในระดับเขตเลือกตั้ง ตามระบบแบ่งเขตคะแนนสูงสุด (first-past-the-post system) อย่างไรก็ดี พรรคฝ่ายค้านมีที่นั่งในสภาเพิ่มขึ้นเล็กน้อย ขณะที่พรรครัฐบาลเสียที่นั่งเล็กน้อย
อักษรอาหรับสำหรับภาษาเบอร์เบอร์
อักษรอาหรับสำหรับภาษาเบอร์เบอร์ เป็นอักษรอาหรับที่ใช้เขียนภาษาใน กลุ่มภาษาเบอร์เบอร์
กลุ่มภาษาเบอร์เบอร์เคยเขียนด้วยอักษรอาหรับในยุคกลาง ปัจจุบันยังใช้อยู่บ้างในโมร็อกโก และในกลุ่มชาวทาเร็กก่อนจะหันมาใช้อักษรละตินสำหรับภาษาเบอร์เบอร์ ใน แอลจีเรีย และอักษรทิฟินาค ในโมร็อกโก
ต่อไปนี้เป็นการเปรียบเทียบอักษรอาหรับสำหรับภาษาเบอร์เบอร์กับอักษรอื่น:
เปตองในกีฬาแห่งชาติครั้งที่ 41 – ชายเดี่ยว
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
แข่งขันแบบพบกันหมด คะแนนที่ดีที่สุดอันดับ 1-4 เข้ารอบต่อไป
อุบัติการณ์ยู-2 พ.ศ. 2503
อุบัติการณ์ยู-2 เกิดขึ้นระหว่างสงครามเย็นเมื่อวันที่ 1 พฤษภาคม 2503 ในสมัยประธานาธิบดีดไวต์ ไอเซนฮาวร์แห่งสหรัฐอเมริกา และนีกีตา ครุชชอฟแห่งโซเวียต เมื่อเครื่องบินสายลับยู-2 ของสหรัฐถูกยิงตกเหนือน่านฟ้าของสหภาพโซเวียต
ทีแรก รัฐบาลสหรัฐปฏิเสธจุดประสงค์และภารกิจของเครื่องบินดังกล่าว แต่หลังจากนั้นถูกบังคับให้ยอมรับบทบาทของมันเป็นอากาศยานเฝ้าตรวจลับเมื่อรัฐบาลโซเวียตนำเสนอซากสมบูรณ์ของเครื่อง และนักบินผู้รอดชีวิต แฟรนซิส แกรี พาวเวอส์ เช่นเดียวกับภาพถ่ายของฐานทัพในรัสเซียที่พาวเวอส์ถ่าย อุบัติการณ์ดังกล่าวเกิดขึ้นราวสองสัปดาห์ก่อนการประชุมสุดยอดตะวันออก-ตะวันตกที่มีกำหนดในอีกสองสัปดาห์ในกรุงปารีส และอุบัติการณ์นี้นำมาซึ่งความอับอายใหญ่หลวงของสหรัฐอเมริกา และทำให้ความสัมพันธ์กับสหภาพโซเวียตเสื่อมลง พาวเวอร์สถูกพิพากษาลงโทษฐานจารกรรมและถูกตัดสินจำคุกสามปีและใช้งานหนักอีกเจ็ดปี แต่เขาได้รับปล่อยตัวเมื่อวันที่ 10 กุมภาพันธ์ 2505 ระหว่างการแลกเปลี่ยนนักโทษกับนายทหารรัสเซีย รูดอล์ฟ อเบล
รายชื่อวันสำคัญของรัสเซีย
รายชื่อวันสำคัญของรัสเซีย
ชาวรัสเซียชื่นชอบวันหยุดเฉลิมฉลองมาก โดยชาวรัสเซียร่วมเฉลิมฉลองวันสำคัญอื่น ๆ ของชาวโลกเช่นกัน เช่น วันวาเลนไทน์ วันคริสต์มาส (ทั้งคาทอลิกและออร์ธอดอกซ์) วันเมษาหน้าโง่ วันฮาโลวีน ฯลฯ วันหยุดของรัสเซียหากตรงกับวันหยุดสุดสัปดาห์ก็จะมีการหยุดชดเชยเช่นเดียวกับในประเทศไทย ช่วงวันหยุดยาว เช่น เทศกาลปีใหม่ ชาวรัสเซียมักเดินทางไปต่างประเทศหรือต่างเมืองและพักผ่อน ส่วนวันหยุดอื่น ๆ คนส่วนใหญ่มักเดินทางไปดาช่า (dasha) หรือบ้านพักต่างอากาศนอกเมือง
วีวี ซีฟิอัส
วีวี ซีฟิอัส หรือรู้จักกันดีในชื่อ เอชดี 208816 เป็นระบบดาว Eclipsing binaries ที่ตั้งอยู่ในกลุ่มดาวซีฟิอัส อยู่ห่างจากโลกประมาณ 5,000 ปีแสง
อัลฟา ซีฟิอัส
อัลฟา ซีฟิอัส (α Cep, α Cephei) เป็นดาวฤกษ์โชติมาตรอันดับสองในกลุ่มดาวซีฟิอัส ที่ค่อนข้างใกล้โลกเพียง 49 ปีแสง มีชื่อเดิมว่า อัลเดรามิน มีความหมายในภาษาอาหรับว่า แขนขวา
เนบิวลาถ้ำ
เนบิวลาถ้ำ () มีอีกชื่อหนึ่งว่า Sh2-155 หรือ Caldwell 9 เป็นเนบิวลาสลัวและสว่างกระจายมากภายในที่ซับซ้อนของเนบิวลาขนาดใหญ่ที่มีการปล่อยแก๊สเรือนกระจก และสะท้อนเหมือนหมอกมืด ตั้งอยู่ในกลุ่มดาวซีฟิอัส
Patrick Moore (1990). "The Amateur Astronomer" (11th ed), W.W. Norton & Company, ISBN 0-393-02864-X
วี ซีฟิอัส
วี ซีฟิอัส เป็นดาวฤกษ์แถบลำดับหลักขาว อยู่ในกลุ่มดาวซีฟิอัส มันแตกต่างกันเล็กน้อยเฉพาะ โดยมีโชติมาตร 0.03
โรดริโก ปาลาซิโอ
โรดริโก เซบัสเตียน ปาลาซิโอ อัลกัลเด (เกิดเมื่อวันที่ 5 กุมภาพันธ์ ค.ศ. 1982) เป็นนักฟุตบอลชาวอาร์เจนตินา ปัจจุบันเล่นให้กับสโมสรฟุตบอลอินเตอร์มิลานในเซเรียอา และฟุตบอลทีมชาติอาร์เจนตินา ตำแหน่งกองหน้า
กลีเซอ 876 อี
กลีเซอ 876 อี () เป็นดาวเคราะห์นอกระบบที่โคจรรอบดาวฤกษ์ กลีเซอ 876 ตั้งอยู่ในกลุ่มดาวคนแบกหม้อน้ำ มันมีอยู่ในคลื่นลาปลาซ 1:2:4 ที่มีดาวเคราะห์ กลีเซอ 876 ซี และกลีเซอ 876 บี วงโคจรของดาวเคราะห์ e ในแต่ละดาวเคราะห์ b ทั้งสองวงโคจรสมบูรณ์ของดาวเคราะห์ และดาวเคราะห์ C สมบูรณ์ทั้งสี่
อัครพันธบริกร
อัครพันธบริกร () คือนักบวชระดับสูงในศาสนาคริสต์บางนิกาย เช่น โรมันคาทอลิก แองกลิคัน และออร์ทอดอกซ์ ในสมัยกลางยุครุ่งโรจน์ถือว่าอัครพันธบริกรเป็นตำแหน่งสูงสุดในมุขมณฑลรองจากมุขนายก อัครพันธบริกรอาจมีอาณาเขตในปกครองเรียกว่าเขตอัครพันธบริกร (archdeaconry) ซึ่งเป็นเขตย่อยในมุขมณฑล
ตำแหน่งอัครพันธบริกรมีต้นกำเนิดมาจากตำแหน่ง "diaconus episcopi" ที่มีมาตั้งแต่ก่อนคริสต์ศตวรรษที่ 3 เป็นตำแหน่งที่มุขนายกเลือกมาจากพันธบริกร ให้ทำหน้าที่ช่วยเหลืองานด้านการบริหารมุขมณฑล การดูแลผู้ยากไร้ และปกครองดูแลพันธบริกรองค์อื่น ๆ จนราวคริสต์ศตวรรษที่ 4 - 8 ตำแหน่งอัครพันธบริกรจึงปรากฏอย่างชัดเจนในฐานะผู้ปกครองดูแลนักบวชในบังคับบัญชา ต่อมาอัครพันธบริกรถูกลดบทบาทลงเมื่อมีการแต่งตั้งตำแหน่งอื่นขึ้นมาทำหน้าที่แทน เช่น อุปมุขนายก
ในคริสตจักรโรมันคาทอลิก อัครพันธบริกรคือบาทหลวงซึ่งเป็นเจ้าหน้าที่ระดับสูงในมุขมณฑล ทำหน้าที่เป็นตัวแทนของมุขนายกในการปกครองเขตแพริชและโบสถ์ต่าง ๆ ปัจจุบันตำแหน่งนี้ถูกยกเลิกไปแล้ว และอำนาจหน้าที่ของอัครบริกรก็ถูกโอนย้ายไปให้อุปมุขนายก ผู้ช่วยมุขนายก วิคาร์ฟอเรน ดีน และอาร์ชพรีสต์แทน
ในศาสนาคริสต์ตะวันออก อัครพันธบริกรคือพันธบริกรระดับสูงในแต่ละมุขมณฑล มีหน้าที่ควบคุมดูแลการจัดพิธีกรรมต่าง ๆ ให้ดำเนินไปอย่างเรียบร้อย อัครพันธบริกรจึงมักติดตามมุขนายกไปปฏิบัติศาสนกิจตามที่ต่าง ๆ และอาจทำหน้าที่เป็นเลขานุการหรือผู้ช่วยของมุขนายกนั้นด้วย
กลีเซอ 581 เอฟ
กลีเซอ 581 เอฟ () เป็นดาวเคราะห์นอกระบบที่ไม่ได้รับการยืนยันในระบบดาวเคราะห์กลีเซอ 581 ตั้งอยู่ในกลุ่มดาวคันชั่ง อยู่ห่างจากโลกประมาณ 20 ปีแสง หรือ 120 ล้านล้านไมล์ เป็นดาวเคราะห์ที่ 5 ที่พบในระบบและที่ 6 ที่รู้จักกันตามลำดับจากดาวเคราะห์ ค้นพบในวันที่ 29 กันยายน ค.ศ. 2010
เอชดี 69830 บี
เอชดี 69830 บี () เป็นดาวเคราะห์นอกระบบที่มีมวลเนปจูน หรือ ซูเปอร์เอิร์ธ ที่โคจรรอบดาวฤกษ์เอชดี 69830 ดาวเคราะห์ดวงนี้มีมวล 10 เท่า มากกว่าโลก ทำให้มันมีขนาดใหญ่น้อยที่สุดในระบบ นอกจากนี้ยังมีวงโคจรที่ค่อนข้างใกล้กับดาวฤกษ์แม่ของตนและใช้เวลา 8/ วันในการโคจร เป็นดาวเคราะห์หินไม่ใช้ดาวแก๊สยักษ์
เอชดี 69830 ซี
เอชดี 69830 ซี เป็นดาวเคราะห์นอกระบบดวงที่ 2 ที่โคจรรอบดาวฤกษ์เอชดี 69830 เป็นดาวเคราะห์หินที่ไม่ใช้ดาวแก๊สยักษ์
ห้วยสำราญ
ห้วยสำราญ เป็นลำน้ำสาขาหนึ่งของแม่น้ำมูล
ห้วยสำราญ มีต้นกำเนิดจากเทือกเขาพนมดงรัก ในเขตรักษาพันธุ์สัตว์ป่าห้วยทับทัน-ห้วยสำราญ ตำบลจรัส อำเภอบัวเชด จังหวัดสุรินทร์ และเขตรักษาพันธุ์สัตว์ป่าห้วยศาลา ตำบลไพรพัฒนา อำเภอภูสิงห์ จังหวัดศรีสะเกษ ก่อนที่จะไหลไปบรรจบกับแม่น้ำมูลที่พื้นที่ตำบลน้ำคำกับตำบลโพธิ์ อำเภอเมืองศรีสะเกษ จังหวัดศรีสะเกษ ห้วยสำราญไหลผ่านพื้นที่ต่างๆดังนี้
คาร์ลี เร เจปเซน
คาร์ลี เร เจปเซน ( เกิด 21 พฤศจิกายน พ.ศ. 2528) เป็นนักร้องและนักแต่งเพลงชาวแคนาดาจากรัฐบริติชโคลัมเบีย ในปี พ.ศ. 2550 เธอได้อันดับที่ 3 ในการแข่งขัน "คะเนเดียนไอดอล" ฤดูกาลที่ 5 และเป็นส่วนหนึ่งใน "คะเนเดียนไอดอล" ท็อป 3 คอนเสิร์ตทัวร์ หลังจากการแข่งขัน "คะเนเดียนไอดอล" เธอได้เปิดตัวอัลบั้มเดี่ยวชุดแรก คือ "ทักออฟวอร์" ภายใต้ค่ายเพลงเมเพิลมิวสิกเรเคิดดิงส์ ในวันที่ 30 กันยายน พ.ศ. 2551 หลังจากนั้น 3 ปีต่อมา เธอได้ออกซิงเกิล "คอลมีเมบี" กับค่ายเพลง 604 ตามมาด้วยการออกเอ็กซ์เทนต์เพลย์ "คูรีโอซิตี" ในวันที่ 14 กุมภาพันธ์ พ.ศ. 2555 ต่อมาในเดือนกุมภาพันธ์ พ.ศ. 2555 จัสติน บีเบอร์ ได้ชักชวนเธอและผู้จัดการของเธอ มาเซ็นสัญญากับค่ายสคูลบอยเรเคิดส์ หลังจากที่ "คอลมี มบี" มียอดผู้ชมบนยูทูบมากกว่า 500 ล้านครั้ง รวมไปถึงได้อันดับที่ 1 บนบิลบอร์ดชาร์ต 100 และคะเนเดียนฮอต 100 และอีก 19 ประเทศทั่วโลก
เอชไอพี 13044
เอชไอพี 13044 () เป็นดาวฤกษ์บรานช์แนวนอนแดง ที่อยู่ห่างจากโลกประมาณ 2,300 ปีแสง หรือ 700 พาร์เซก ตั้งอยู่ในกลุ่มดาวเตาหลอม
อาณัติแห่งสวรรค์
อาณัติแห่งสวรรค์ (; ) คือความชอบธรรมที่สวรรค์มอบให้แก่มนุษย์คนหนึ่ง ให้มีอำนาจในการปกครองประชาชน มีลักษณะใกล้เคียงกับแนวคิดเทวสิทธิราชย์ในปรัชญาการเมืองตะวันตก
ปลายราชวงศ์ซาง พระเจ้าโจ้วไม่ปกครองแผ่นดินอย่างสุจริต ทรงใช้จ่ายสุรุ่ยสุร่าย ผู้นำชนเผ่าโจวจึงร่วมกับผู้นำเผ่าอื่น ๆ โค่นล้มราชวงศ์ซางลง จีฟาหัวหน้าเผ่าโจวจึงก่อตั้งราชวงศ์ขึ้น สถาปนาตนเองเป็นพระเจ้าโจวอู่ ปฐมกษัตริย์แห่งราชวงศ์โจว แต่เนื่องจากพระเจ้าโจวอู่มาจากต่างเผ่า ทำให้ประชาชนในภาคกลางไม่ยอมรับความชอบธรรมของพระองค์
พระเจ้าโจวอู่ต้องการยืนยันความชอบธรรมในการปกครองแผ่นดิน จึงได้บัญญัติศัพท์ชุดหนึ่ง คือ “อาณัติแห่งสวรรค์” และ “โอรสแห่งสวรรค์” อาณัติแห่งสวรรค์ หมายถึงการที่สวรรค์ได้มอบหมายให้บุคคลหนึ่งมีสิทธิอำนาจในการปกครองแผ่นดิน ผู้ได้รับอาณัติสวรรค์ จึงมีสถานะเป็น “โอรสแห่งสวรรค์” เป็นสื่อกลางระหว่างสวรรค์กับประชาชนบนแผ่นดินโลก ผู้ที่จะได้รับอาณัตสวรรค์จะต้องมีคุณธรรม ปกครองราษฎรให้เป็นสุข
แนวคิดนี้เป็นที่ยอมรับอย่างมากในหมู่ประชาชน แม้สิ้นราชวงศ์โจวไปแล้ว พระมหากษัตริย์และจักรพรรดิจีนสมัยหลัง ๆ ยังคงอ้างความชอบธรรมจากอาณัติสวรรค์นี้สืบมา
ลักษณะสำคัญของอาณัติสวรรค์อยู่ที่ผู้ได้รับจะต้องมีคุณธรรม เป็นที่ไว้วางใจของประชาชน และสามารถปกครองแผ่นดินให้เป็นสุข ผู้มีอาณัติสวรรค์อาจเป็นชายหรือหญิงก็ได้ อาจเป็นชาวต่างชาติ เป็นเด็ก คนสูงอายุ มาจากชนชั้นสูงหรือชนชั้นล่างก็ได้ เมื่อได้รับอาณัติสวรรค์แล้วย่อมเป็นที่ยอมรับนับถือและเชื่อฟังจากผู้อยู่ใต้การปกครอง
ชนชั้นล่างอย่างชาวนาที่อ้างการได้รับอาณัติสวรรค์จนสามารถปราบดาภิเษกเป็นจักรพรรดิได้ เช่น จักรพรรดิฮั่นเกาจู่ ปฐมจักรพรรดิราชวงศ์ฮั่น จักรพรรดิหมิงไท่จู่ ปฐมจักรพรรดิราชวงศ์หมิง เป็นต้น ชาวต่างชาติอย่างชาวมองโกลและชาวแมนจู แม้จะถูกชาวฮั่นมองว่าเป็นชนป่าเถื่อน แต่เมื่อชนเหล่านี้พิชิตจักรวรรดิจีนได้ ก็สามารถใช้อ้างอาณัติสวรรค์จนปกครองจักรวรรดิจีนได้เป็นเวลาหลายร้อยปี
นอกจากนี้ยังมีสตรีอ้างอาณัติสวรรค์ด้วย คือ จักรพรรดินีบูเช็กเทียน เดิมเป็นพระสนมในจักรพรรดิถังไท่จง ต่อมาขึ้นเป็นพระสนมเอกในจักรพรรดิถังเกาจง ได้ว่าราชการหลังม่าน จนที่สุดปราบดาภิเษกขึ้นเป็นสมเด็จพระราชินีนาถพระองค์แรก และพระองค์เดียวในประวัติศาสตร์จีน
นอกจากทางการเมืองแล้ว ทฤษฎีอาณัติสวรรค์ยังถูกใช้เพื่อเสริมสร้างความชอบธรรมในการเป็นผู้นำของบางศาสนาในประเทศจีนด้วย
ลัทธิอนุตตรธรรมเชื่อว่า “อาณัติสวรรค์” คือ อำนาจหน้าที่ที่พระแม่องค์ธรรมประทานแก่มนุษย์บางคน เพื่อให้ผู้นั้นมีสามารถถ่ายทอดเต๋าซึ่งเป็นวิถีนำพาเวไนยสัตว์กลับสู่สวรรค์เดิมได้ ในช่วงแรกผู้ได้รับอาณัติสวรรค์มีเพียงคนเดียว ได้รับยกย่องเป็น “ธรรมาจารย์” ของสำนัก และต้องอุทิศตนแบกรับกรรมแทนสรรพสัตว์ทั้งหลายที่ตนเองปกครอง
เมื่อถึงยุคของหลิว ชิงซวี พระธรรมาจารย์รุ่นที่ 16 เขาได้ตั้งตำแหน่งเตี่ยนฉวนซือขึ้น โดยถือว่าเป็นผู้มีอาณัติสวรรค์ สามารถถ่ายทอดเต๋าแทนพระธรรมาจารย์ได้ การตั้งเตี่ยนฉวนซือดำเนินมาจนถึงพระธรรมาจารย์รุ่นที่ 18 ซึ่งเป็นรุ่นสุดท้าย พระธรรมาจารย์ได้ตั้งเตี่ยนฉวนซืออาวุโสบางคนเป็น “เหล่าเฉียนเหริน” เพื่อให้มีอำนาจแต่งตั้งผู้อื่นเป็นเตี่ยนฉวนซือแทนธรรมาจารย์ได้ และเหล่าเฉียนเหรินยังตั้งตำแหน่ง “เฉียนเหริน” ขึ้น ให้ทำหน้าที่ตั้งเตี่ยนฉวนซือแทนเหล่าเฉียนเหรินได้ด้วย ทำให้ปัจจุบันมีเตี่ยนฉวนซือหลายคนในลัทธิอนุตตรธรรม
ลัทธิอนุตตรธรรมเชื่อว่าทั้งธรรมาจารย์ เหล่าเฉียนเหริน เฉียนเหริน และเตี่ยนฉวนซือ เป็นผู้ได้รับอาณัติสวรรค์จากพระแม่องค์ธรรม ทำให้เป็นผู้ศักดิ์สิทธิ์ มีวาจาสิทธิ์ มีอำนาจหน้าที่ถ่ายทอดเต๋า แบกรับหนี้กรรมแทนเวไนยสัตว์ในปกครองของตนได้
สุลต่านแห่งรัฐยะโฮร์
สุลต่านแห่งรัฐยะโฮร์ เริ่มต้นเมื่อปี ค.ศ.1511 สุลต่านองค์ปัจจุบันคือ สุลต่านอิบราฮิม อิสมาอิล ขึ้นครองราชย์เมื่อปี ค.ศ.2010 หรือ พ.ศ. 2553 ต่อไปนี้คือรายพระนามสุลต่านแห่งรัฐยะโฮร์
ดังชี บงฟิง กอสตา ซังตุส
ดังชี บงฟิง กอสตา ซังตุส () หรือ ดังชี () เกิดเมื่อวันที่ 18 ตุลาคม พ.ศ. 2526 เป็นนักฟุตบอลชาวบราซิล ปัจจุบันได้ลงเล่นให้กับสโมสรเฟาเอฟเอล ว็อลฟส์บูร์ก ในตำแหน่งกองหลังตัวกลาง และบางครั้งเขาจะเล่นในตำแหน่งกองกลางตัวรับและกองหลังตัวซ้าย
โรงเรียนเวียงเจดีย์วิทยา
โรงเรียนเวียงเจดีย์วิทยา จังหวัดลำพูน (Wiangjedee Wittaya School) เป็นโรงเรียนมัธยมศึกษาขนาดใหญ่ และเป็นโรงเรียนมัธยมศึกษาประจำอำเภอลี้ จังหวัดลำพูน เปิดสอนในระดับมัธยมศึกษาปีที่ 1-6 แบบสหศึกษา สังกัดสำนักงานเขตพื้นที่การศึกษามัธยมศึกษา เขต 35 (ลำปาง-ลำพูน)
1. อาคารร่มโพธิ์ (อาคาร 1)
2. อาคารร่มสัก (อาคาร 2)
3. อาคารร่มไทร (อาคาร 3)
4. อาคารร่มสน (อาคาร 4)
5. อาคารร่มแก้ว (อาคาร 5)
6. อาคาร 40 ปีเวียงเจดีย์วิทยา
7. หอประชุมราชพฤกษ์
8. หอประชุมลีลาวดี
9. อาคารอาเซียน 
10. พระพุทธรูปประจำโรงเรียน
11. อาคารเรียนสอนธรรมชาติ/สวนผีเสื้อ
12. อาคารเรียนศิลปศึกษา
13. อาคารคหกรรม/นาฏศิลป์
14. อาคารอุตสาหกรรมศิลป์
15. ลานกิจกรรม
16. โรงปฏิบัติการปุ๋ยชีวภาพ/แปลงสาธิตเกษตร/โรงอบลำไย
17. อาคารสหกรณ์/ห้องสภานักเรียน/ห้องTO BE NUMBER ONE 
18. โรงผลิตน้ำดื่มเวียงเจดีย์
19. โรงอาหาร
20. ป้อมยาม/ห้องกิจกรรมวินัยนักเรียน
21. เรือนพยาบาล
22. สนามฟุตบอล/ลู่วิ่งรอบสนาม 400 เมตร
23. สนามมวยมาตรฐาน
วิทยาลัยเทคโนโลยีศรีวิกรม์บริหารธุรกิจ
วิทยาลัยเทคโนโลยีศรีวิกรม์บริหารธุรกิจ () ตั้งอยู่บนถนนสุขุมวิท แขวงพระโขนง เขตคลองเตย จัดเป็นโรงเรียนเอกชนขนาดกลาง ประเภทอาชีวศึกษา
พระเจ้าโปมาเรที่ 3 แห่งตาฮีตี
สมเด็จพระเจ้าโปมาเรที่ 3 แห่งตาฮีตี () เป็นพระมหากษัตริย์ตาฮีตี พระองค์ที่ 3 พระองค์ปกครองตั้งแต่ ค.ศ. 1821 จนกระทั่งสวรรคตในปี ค.ศ. 1827 พระองค์เป็นพระราชโอรสในพระเจ้าโปมาเรที่ 2 แห่งตาฮีตี และสมเด็จพระราชินีเตริโตโอเตไร เตเรโมเอโมเอ
สมเด็จพระเจ้าโปมาเรที่ 3 แห่งตาฮีตี เสด็จพระราชสมภพเมื่อวันที่ 25 มิถุนายน ค.ศ. 1820 และได้รับศีลล้างบาป 10 กันยายน ค.ศ. 1820 พระองค์ได้ครองราชบัลลังก์ในการสวรรคตของพระบิดาของพระองค์ในวันที่ 7 ธันวาคม ค.ศ. 1821 พระองค์ได้รับการสวมมงกุฎเมื่อวันที่ 21 เมษายน ค.ศ. 1824
ตลอดรัชกาลของพระองค์ทรงอยู่ภายใต้การสำเร็จราชการของสมเด็จพระราชินีเตริโตโอเตไร เตเรโมเอโมเอ พระบรมราชชนนี พร้อมด้วยพระราชปิตุจฉา และเตรีอีตารีอา อารีอีปาเออาวาฮีเน พระราชมารดาเลี้ยง
เนื่องจากพระองค์ต้องทรงเข้ารับการศึกษา การปกครองตาฮีตีจึงเป็นหน้าที่ของผู้สำเร็จราชการ พระองค์ทรงครองราชย์ภายใต้สภาผู้สำเร็จราชการจนกระทั่งสวรรคตเมื่อวันที่ 8 มกราคม ค.ศ. 1827 ไอมาตา โปมาเรที่ 4 วาฮีเน พระขนิษฐภคินีจึงได้ครองราชย์ต่อจากพระองค์
โรงเรียนปราณีเนาวบุตร
โรงเรียนปราณีเนาวบุตร เป็นโรงเรียนเอกชนประเภทโรงเรียนสหศึกษา ในสังกัดสำนักงานบริหารงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่บริเวณตำบลท้ายบ้าน อำเภอเมืองสมุทรปราการ จังหวัดสมุทรปราการ เปิดสอนในระดับชั้นอนุบาลศึกษา ประถมศึกษาต้นและปลาย และมัธยมศึกษาตอนต้น แบบสหศึกษา
เป็นผู้ได้รับรางวัลเด็กดีศรีสมุทรปราการ ในปี 2556 จากโรงเรียนป้อมนาคราชสวาทยานนท์ ในงานวันเด็กแห่งชาติ ณ โรงเรียนราชประชาสมาสัย ฝ่ายมัธยม รัชดาภิเษก ในพระบรมราชูประถัมธ์
เป็นผู้เรียนดีมีระเบียบวินัยดีเลิศ
เป็นนักฬาการแข่งขันชกมวยสมัครเล่นปี 2552 ณ ลานพิธีชกมวย กรุงเทพมหานคร ปัจบันได้เข้าการศึกษาในโรงเรียนราชวินิตบางแก้ว
เพลย์เกิร์ล (ภาพยนตร์)
เพลย์เกิร์ล () เป็นภาพยนตร์โรแมนติกคอเมดีในปี ค.ศ. 1941 นำแสดงโดยเคย์ ฟรานซิส ,เจมส์ อีลลิสัน ,ไนเกล บรูค ,มาร์กาเร็ต ฮามิลตัน และแคตเธอริน อเล็กซานเดอร์
โอตสึกิ (ยามานาชิ)
โอตสึกิ () เป็นเมืองในจังหวัดยามานาชิ ประเทศญี่ปุ่น มีขนาดพื้นที่ 380.30 ตารางกิโลเมตร มีจำนวนประชากร 27,273 คน ในปี ค.ศ. 2012
เดอะ ช็อกโกแลต โซลเจอร์ (ภาพยนตร์)
เดอะ ช็อกโกแลต โซลเจอร์ เป็นภาพยนตร์ดนตรีอเมริกันในปี ค.ศ. 1941 กำกับโดย รอย์ เดล รูธภาพยนตร์เรื่องนี้ถูกเสนอชื่อเข้าชิง 3 รางวัลออสการ์ ไดแก่
ราชวงศ์โปมาเร
ราชวงศ์โปมาเร () เป็นราชวงศ์ที่ปกครองราชอาณาจักรตาฮีตี ในช่วงระหว่างการก่อตั้งราชอาณาจักรโดยพระเจ้าโปมาเรที่ 1ในปี ค.ศ. 1788 จนกระทั่งพระเจ้าโปมาเรที่ 5 ทรงสละราชบัลลังก์และยกราชอาณาจักรให้ฝรั่งเศสในปี ค.ศ. 1880
ราอีอาเตอา
ราอีอาเตอา (ตาฮีตี: ) เป็นเกาะที่ใหญ่ที่สุดเป็นอันดับที่สอง (รองจากเกาะตาฮีตี) ของหมู่เกาะโซไซตี ซึ่งเป็นส่วนหนึ่งของดินแดนเฟรนช์โปลินีเซียในมหาสมุทรแปซิฟิกใต้ มีเมืองหลักคืออูตูโรอา
เพลย์บอย บันนี
เพลย์บอย บันนี () เป็นพนักงานเสิร์ฟหญิงในเพลย์บอยคลับ เพลย์บอยคลับถูกเปิดจากเดิมในปี ค.ศ. 1960 จนถึง ค.ศ. 1988 คลับเปิดใหม่ในสถานที่หนึ่งในโรงแรมเดอะ พาล์มสในลาส เวกัส ในปี ค.ศ. 2006 เหล่าบันนีมักจะสวมชุดเครื่องแต่งกายที่เรียกว่า "ชุดบันนี" แรงบันดาลใจจากเสื้อคลุมสวมตัวนำโชคกระต่ายเพลย์บอย ประกอบด้วยชุดรัดทรง ,หูบันนี ,ปกคอเสื้อ ,ข้อมือ และหางปุยฟู
ทางด่วนอาโอโมริ
ทางด่วนอาโอโมริ () หรือชื่อทางการคือ "ทางด่วนโทโฮะกุจุกัง สายฮะชิโนะเฮะ" เป็นทางด่วนในจังหวัดอาโอโมริ ประเทศญี่ปุ่น ดำเนินงานโดยบริษัททางด่วนนิปปอนตะวันออก เป็นถนนสองเลน มีความยาวทั้งสิ้น 15.6 กิโลเมตร โดยเป็นเส้นทางส่วนต่อขยายจากทางด่วนโทโฮะกุ เปิดใช้บริการในปี ค.ศ. 2003
ธีระวัฒน์ ศิริวันสาณฑ์
นายธีระวัฒน์ ศิริวันสาณฑ์ เป็นอดีตรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย (ชวน 2) เป็นอดีตสมาชิกสภาผู้แทนราษฎรจังหวัดนครสวรรค์ สังกัดพรรคกิจสังคม
ธีระวัฒน์ ศิริวันสาณฑ์ เกิดเมื่อวันที่ 10 พฤษภาคม พ.ศ. 2487 สำเร็จการศึกษาชั้นมัธยม 8 จากโรงเรียนเตรียมอุดมศึกษา และปริญญาตรีวิศวกรรมศาสตร์ จากคณะวิศวกรรมศาสตร์ จุฬาลงกรณ์มหาวิทยาลัย สมรสกับนางพัฒนา ศิริวันสาณฑ์ สมาชิกวุฒิสภาจังหวัดนครสรรค์ มีบุตร 4 คน หนึ่งในนั้นคือ นายพีระเดช ศิริวันสาณฑ์ สมาชิกสภาผู้แทนราษฎรจังหวัดนครสวรรค์ (พ.ศ. 2550) ซึ่งเป็นบุตรคนโต
ธีรัะวัฒน์ เป็นนักธุรกิจรับเหมาก่อสร้างในชื่อ หจก.พรสวัสดิ์ก่อสร้าง ต่อมาในปี พ.ศ. 2531 ได้รับเลือกตั้งเป็นนายกเทศมนตรีตำบลตาคลี จนถึงปี พ.ศ. 2535 ได้หันเหเข้าสู่งานการเมืองระดับประเทศ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ 4 สมัย สังกัดพรรคกิจสังคม โดยได้รับเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม และได้รับเลือกตั้งต่อเนื่อง ในปี พ.ศ. 2535/2 พ.ศ. 2538 และ พ.ศ. 2539 ต่อในปี พ.ศ. 2544 เขาลงสมัครรับเลือกตั้งในนามพรรคชาติไทย แต่ไม่ได้รับเลือกตั้ง กระทั่งในปี พ.ศ. 2549 เขาได้รับเลือกตั้งเป็นสมาชิกวุฒิสภาจังหวัดนครสวรรค์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549
ธีระวัฒน์ เคยได้รับแต่งตั้งเป็นเลขานุการรัฐมนตรีว่าการกระทรวงสาธารณสุข (นายมนตรี พงษ์พานิช) และที่ปรึกษานายสมศักดิ์ เทพสุทิน เขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย เมื่อปี พ.ศ. 2540 ในช่วงที่มีนายรักเกียรติ สุขธนะ เป็นรัฐมนตรีว่าการฯ ต่อมานายรักเกียรติ ลาออกจากตำแหน่งจากกรณีทุจริตจัดซื้อยา และเขาก็ได้ลาออกเพื่อแสดงความรับผิดชอบในครั้งนั้นด้วย
ในการเลือกตั้ง พ.ศ. 2554 เขาลงสมัครรับเลือกตั้งในเขตเลือกตั้งที่ 5 จังหวัดนครสวรรค์ สังกัดพรรคชาติไทยพัฒนา แต่ไม่ได้รับเลือกตั้ง
ธีระวัฒน์ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
สุลต่านแห่งรัฐเประก์
สุลต่านแห่งรัฐเประก์ เริ่มต้นเมื่อปี ค.ศ. 1528 สุลต่านองค์ปัจจุบันคือ สุลต่านนราซรีน ชาห์ ขึ้นครองราชย์เมื่อวันที่ 29 พฤษคม ค.ศ. 2014 ต่อไปนี้คือรายพระนามสุลต่านแห่งรัฐเประก์
เปตองในกีฬาแห่งชาติครั้งที่ 41 – หญิงเดี่ยว
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
แข่งขันแบบพบกันหมด คะแนนที่ดีที่สุดอันดับ 1-4 เข้ารอบต่อไป
ดรัลชรัส ศุขีวิริยะ
ดรัลชรัส ศุขีวิริยะ (เกิด 28 สิงหาคม พ.ศ. 2532) ชื่อเล่น ดาต้า เป็นนักแสดง นักร้อง และนางแบบชาวไทย
ดรัลชรัสเป็นชาวกรุงเทพมหานคร เกิดในครอบครัวชาวไทยเชื้อสายจีน มารดาค้าอัญมณี ส่วนบิดาเป็นนักเขียนโปรแกรม จึงตั้งชื่อเล่นเธอว่า ดาต้า (จากคำในภาษาอังกฤษว่า "data") เธอยังมีน้องชายฝาแฝดอีกสองคน ชื่อ รอม กับแรม
ครอบครัวรักดนตรี เธอจึงชอบดนตรีด้วย และหัดร้องเพลงเองแต่เด็ก เมื่ออายุห้าปี ฟังเพลง "แมนอินเดอะมีร์เรอร์" (Man in the Mirror) ของไมเคิล แจกสัน (Michael Jackson) แล้วสามารถร้องได้จนจบแม้ยังไม่รู้ภาษาอังกฤษ บิดามารดาจึงให้เรียนร้องเพลงอย่างเป็นกิจจะลักษณะกับมณีนุช เสมรสุต และรุ่งโรจน์ ดุลลาพันธ์ ภายหลังได้ประกวดร้องเพลงหลายเวที รางวัลแรกได้จากการประกวดร้องเพลงพระราชนิพนธ์พระบาทสมเด็จพระปรมินทรมหาภูมิพลอดุลยเดชเมื่อเรียนอยู่ระดับประถมศึกษาปีที่ 4 ต่อมา ได้เข้าประกวดร้องเพลงถ้วยพระราชทานชิงชนะเลิศแห่งประเทศไทยเมื่อปี 2548 และได้รางวัลชนะเลิศกับรางวัลขวัญใจผู้ชม ทั้งยังได้ประกวดรายการอื่น ๆ อีกเป็นระยะ ๆ
ดรัลชรัสสำเร็จการศึกษาจากโรงเรียนเซนต์โยเซฟคอนเวนต์ และจากโรงเรียนมัธยมเวบสเตอร์ (Webster High School) สหรัฐอเมริกา ตามลำดับ ภายหลัง ได้เข้าเล่าเรียนในสาขาวิชาดุริยางคศิลป์ตะวันตกที่คณะศิลปกรรมศาสตร์ จุฬาลงกรณ์มหาวิทยาลัย จนสำเร็จและได้เกียรตินิยมอันดับ 1 เมื่อ พ.ศ. 2556
ในเดือนสิงหาคม พ.ศ. 2552 ขณะศึกษาอยู่ ณ จุฬาลงกรณ์มหาวิทยาลัย ดรัลชรัสได้เข้าร่วมและผ่านการประกวดเพื่อเป็นสมาชิกเบบีวอกซ์ (Baby V.O.X.) วงดนตรีเกาหลีใต้ซึ่งเวลานั้นมีชื่อเสียงมาก ดรัลชรัสจึงพักการเรียนเดินทางไปฝึกฝนและเตรียมออกอัลบั้มที่ประเทศเกาหลีใต้ แต่ผ่านไปหนึ่งปีไม่มีผลงาน ครอบครัวจึงสอบถามไปยังบริษัทต้นสังกัด และได้คำตอบว่า ยังไร้ความคืบหน้า ดรัลชรัสจึงเดินทางกลับประเทศไทยเพื่อศึกษาเล่าเรียนต่อ และได้เข้าเป็นนักร้องสังกัดโซนี่ มิวสิค ตั้งแต่ พ.ศ. 2554 ตามที่สุทธิพงษ์ วัฒนจัง ผู้บริหารโซนี่ มิวสิค ทาบทามไว้ตั้งแต่ก่อนเข้าประกวดเป็นสมาชิกเบบีวอกซ์
ใน พ.ศ. 2559 ดรัลชรัสได้แสดงละครเรื่องสั้นของเกาหลีใต้เรื่อง "ยอมให้จับนะ ยัยนางฟ้า" ที่แสดงนำโดยอก แท็ก-ย็อนและซง ฮอ-ยุน ออกอากาศทางเนเวอร์ทีวีแคสต์ การแสดงจากละครเรื่องนี้ ยังทำให้เธอได้รับรางวัลเคเว็บเฟสต์ 2016 ในสาขานักแสดงรับเชิญยอดเยี่ยม
นอกจากภาษาไทยแล้ว ดรัลชรัสสามารถใช้ภาษาอังกฤษ ภาษาฝรั่งเศส และภาษาเกาหลี อนึ่ง ดรัลชรัสยังสามารถเต้น เล่นเปียโน และเล่นเจ็ตสกี ทั้งยังสนใจในจิตรกรรมการวาด (drawing) และการเขียน (painting) ด้วย
เอชดี 40307 จี
เอชดี 40307 จี () เป็นดาวเคราะห์นอกระบบที่โคจรรอบเขตอาศัยได้ของดาวฤกษ์ เอชดี 40307 อยู่ห่างจะโลกประมาณ 42 ปีแสง ตั้งอยู่ในกลุ่มดาวขาตั้งภาพ ค้นพบโดยวิธีความเร็วแนวเล็ง โดยใช้อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง ในหอดูดาวท้องฟ้าซีกใต้แห่งยุโรป โดยทีมงานของนักดาราศาสตร์นำ โดย Mikko Tuomi แห่งมหาวิทยาลัยฮาร์ทฟอร์ดเชอร์ และ Guillem Anglada-Escude แห่งมหาวิทยาลัยกอตทิงเกน
เชค มุฮัมหมัด อับดุลเลาะห์
เชค มุฮัมหมัด อับดุลเลาะห์ (Shaikh Muhammad Abdullah;) เป็นมุขมนตรีแห่งรัฐชัมมูและกัษมีระในอินเดียระหว่าง พ.ศ. 2520 – 2525 เขาเป็นผู้ที่ต่อสู้เพื่อเอกราชของกัษมีระ แต่ก็ถึงแก่อนิจกรรมไปก่อนที่จะทำสำเร็จ
อับดุลเลาะห์เกิดเมื่อ 5 ธันวาคม พ.ศ. 2448 ที่เมืองศรีนครในครอบครัวพ่อค้าชาวมุสลิม สำเร็จการศึกษาจากวิทยาลัยอิสลาเมีย ในเมืองลาฮอร์ (ปัจจุบันอยู่ในปากีสถาน) และจบปริญญาโททางด้านฟิสิกส์จากมหาวิทยาลัยมุสลิมแห่งเมืองอาลีการ์ อับดุลเลาะห์เริ่มเล่นการเมืองใน พ.ศ. 2474 โดยตั้งคณะกรรมาธิการแห่งกัษมีระและคัดค้านการยิงฝูงชนของตำรวจที่หน้าศาลระหว่างการพิจารณาคดีของอับดุลกาดีร์เมื่อ 31 กรกฎาคม พ.ศ. 2474 ทำให้ถูกจำคุกเป็นครั้งแรก
แนวคิดของอับดุลเลาะห์นั้น ไม่ต้องการแบ่งแยกผู้นับถือศาสนาฮินดูและอิสลามออกจากกัน และเห็นด้วยกับการแยกศาสนาออกจากการเมือง เมื่อจัดตั้งองค์กรมุสลิมคอนเฟอเรนซ์ขึ้นเมื่อ พ.ศ. 2475 ที่กัษมีระ อับดุลเลาะห์ที่เป็นหนึ่งในผู้นำขององค์กรได้นำเสนอระบบการแยกศาสนาออกจากการเมือง ทำให้องค์กรนี้เปลี่ยนชื่อเป็นคอนเฟอเรนซ์แห่งชาติใน พ.ศ. 2482 และมีความใก้ชิดกับคองเกรสแห่งชาติอินเดียที่มีนโยบายแยกศาสนาออกจากการเมืองเช่นกัน ต่อมา ใน พ.ศ. 2487 อัลดุลเลาะห์ได้ตีพิมพ์แผนก่อตั้งกัษมีระใหม่ ซึ่งประกอบด้วยรัฐธรรมนูญของรัฐและแผนเศรษฐกิจของชาติ โดยรัฐธรรมนูญเน้นให้ความเสมอภาคทางศาสนาและเชื้อชาติ ให้เสรีภาพในการนับถือศาสนา ภาษาแห่งชาติได้แก่ ภาษาแคชเมียร์ ภาษาโดกรี ภาษาปัญจาบ ภาษาฮินดีและภาษาอูรดู โดยให้ภาษาอูรดูเป็นภาษากลางของรัฐ แผนเศรษฐกิจของชาติเน้นให้ทุกคนมีงานทำ ให้สวัสดิการแก่เด็กและผู้สูงอายุ
อย่างไรก็ตาม อับดุลเลาะห์มีความขัดแย้งกับมูฮัมหมัด อาลี จินนาห์ ประธานสันนิบาตมุสลิมแห่งอินเดียเพราะเขาหวังจะจัดตั้งปากีสถาน โดยมีกัษมีระเป็นส่วนหนึ่งของประเทศใหม่นี้ และกลายเป็นคู่แข่งกัน นอกจากนั้น มหาราชาหริสิงห์แห่งกัษมีระก็ไม่พอใจแผนกัษมีระใหม่ และพยายามบั่นทอนอำนาจของคอนเฟอเรนซ์แห่งชาติ อับดุลเลาะห์จึงจัดตั้งขบวนการเพื่อขับไล่ราชวงศ์ที่ปกครองกัษมีระใน พ.ศ. 2489 ทำให้เขาถูกจำคุกอีก ชาวกัษมีระที่สนับสนุนอับดุลเลาะห์ออกมาประท้วงจึงถูกปราบปรามอย่างรุนแรง อับดุลเลาะห์ถูกจำคุกอยู่ 3 ปี และมหาราชาสั่งปิดคอนเฟอเรนซ์แห่งชาติ แม้ว่าเนห์รูจะพยายามทักท้วง แต่กลับทำให้มีความแตกแยกระหว่างมุสลิมกับผู้นับถือศาสนาฮินดูมากขึ้น และอับดุลเลาะห์ถูกมองว่าเป็นฝ่ายฮินดู
หลังจากที่อินเดียได้รับเอกราชจากอังกฤษและให้สิทธิแก่รัฐต่างๆว่าจะเป็นอิสระหรือจะรวมเข้ากับอินเดียหรือปากีสถาน คอนเฟอเรนซ์แห่งชาติเรียกร้องให้มหาราชาสละบัลลังก์เสียก่อน ส่วนมุสลิมนั้นต้องการให้มหาราชาประกาศเอกราช จนถึงเดือนกันยายน พ.ศ. 2490 อับดุลเลาะห์และสมาชิกคอนเฟอเรนซ์แห่งชาติที่ถูกจับกุมไว้ก่อนหน้านี้ถูกปล่อยตัว ทำให้จลาจลในกัษมีระสงบลง จนกระทั่ง 22 ตุลาคม พ.ศ. 2490 ชาวปาทานได้เคลื่อนกำลังมายังศรีนคร มหาราชาจึงตัดสินใจรวมเข้ากับอินเดีย อินเดียจึงประกาศรวมกัษมีระเป็นส่วนหนึ่งของอินเดียเมื่อ 27 ตุลาคม พ.ศ. 2490
หลังจากนั้น อับดุลเลาะห์ได้เข้ามามีบทบาทในการเมืองกัษมีระ แต่เนื่องจากแนวคิดของเขาต้องการให้กัษมีระเป็นเอกราชจึงมีความขัดแย้งกับอินเดียจนถูกจำคุกหลายครั้ง แต่เขาก็ไม่ล้มเลิกความตั้งใจเดิม เขาได้เป็นมุขมนตรีรัฐชัมมูและกัษมีระใน พ.ศ. 2520 จนถึงแก่อนิจกรรมใน พ.ศ. 2525
ซวน กวิ่ญ
ซวน กวิ่ญ () เป็นนามปากกาของเหงียน ถิ ซวน กวิ่ญ เกิดเมื่อ พ.ศ. 2485 ที่จังหวัดห่าเต็ย บิดาเป็นข้าราชการชั้นผู้น้อย เมื่อมารดาเสียชีวิต บิดาของเขาแต่งงานใหม่ กวิ่ญจึงต้องอาศัยอยู่กับย่า กวิ่ญเข้าร่วมงานกับพรรคคอมมิวนิสต์เวียดนามตั้งแต่ พ.ศ. 2485 โดยทำงานในแผนกศิลปะการแสดง ต่อมาย้ายไปทำงานในกองบรรณาธิการหนังสือพิมพ์วันเหงะเมื่อ พ.ศ. 2507 เสียชีวิตด้วยอุบัติเหตุทางรถยนต์พร้อมกับลืว กวาง หวู สามี และลืว กวิ่ญ เทอ ลูกชายอายุ 12 ปี เมื่อ 29 สิงหาคม พ.ศ. 2531
กวิ่ญเป็นกวีที่ได้รับการยกย่องจากผู้อ่านเป็นจำนวนมาก ส่วนใหญ่เป็นบทกวีเกี่ยวกับความรัก โดยบทที่มีชื่อเสียงมากที่สุดคือ “คลื่น”
วิทยาลัยเทคโนโลยีบริหารธุรกิจรักไทย มุกดาหาร
วิทยาลัยเทคโนโลยีบริหารธุรกิจรักไทย มุกดาหาร เป็นวิทยาลัยอาชีวศึกษาเอกชน ในสังกัดสำนักงานคณะกรรมการส่งเสริมการศึกษาเอกชน ก่อตั้งขึ้นเมื่อปี พ.ศ. 2547 ตำบลมุกดาหาร อำเภอเมือง จังหวัดมุกดาหาร จัดการเรียนการสอนในระดับประกาศนียบัตรวิชาชีพ(ปวช.) และประกาศนียบัตรวิชสชีพชั้นสูง(ปวส.)
เอชดี 169830 บี
เอชดี 169830 บี () เป็นดาวเคราะห์นอกระบบที่มีมวล 3 เท่าของดาวพฤหัสบดี เนื่องจากเป็นมวลระดับสูง มันมีแนวโน้มมากที่สุดของดาวเคราะห์แก๊สยักษ์ คล้ายกับดาวพฤหัสบดี และดาวเสาร์ในระบบสุริยจักรวาลของเราเอง โคจรอยู่รอบ ๆ ดาวฤกษ์ของมันทุก ๆ 262 วัน
เอชดี 169830
เอชดี 169830 () เป็นดาวแคระเหลือง-ขาว (สเปกตรัมประเภท F9V) ตั้งอยู่ในกลุ่มดาวคนยิงธนู ตั้งอยู่ห่างจากระบบสุริยะ 118.46 ปีแสง
ดาวฤกษ์นี้จัดประเภทเป็นสเปกตรัมประเภท F7V หมายถึงสีของโฟโตสเฟียร์ ของดาวฤกษ์นี้เป็นสีเหลือง-ขาว มันใช้เวลา 9.5 วันสำหรับดาวฤกษ์เพื่อหมุนหนึ่งครั้งรอบ ๆ แกนของตัวเอง ดาวฤกษ์นี้เป็น 40% มีมวลที่มากขึ้น และ 84% มีขนาดใหญ่กว่าดวงอาทิตย์
ในวันที่ 15 เมษายน ค.ศ. 2000 ทีมเจนีวาค้นหาดาวเคราะห์นอกระบบ ได้ประกาศการค้นพบของดาวเคราะห์ 3 มวลดาวพฤหัสบดี เอชดี 169830 บี โคจรอยู่ใน 226 วัน 3 ปีต่อมาในวันที่ 30 มิถุนายน ค.ศ. 2003 ทั้งสองทีมเดียวกันโดยใช้วิธีการเดียวกับการค้นพบของดาวเคราะห์ 3.5 มวลดาวพฤหัสบดี เอชดี 169830 ซี โคจรรอบกึ่งกลางระหว่างระยะทางของดาวอังคาร และดาวพฤหัสบดี (หรือในช่วงกลางของแถบดาวเคราะห์น้อย) ในระบบสุริยะจากดาวฤกษ์
อักษรเสี่ยวเอ้อร์
อักษรเสี่ยวเอ้อร์ หรือ เสี่ยวเอ้อร์จิง (Xiao'erjing or Xiao'erjin or Xiaor jin หรืออย่างย่อว่า Xiaojing), แปลตรงตัวคือการเขียนของเด็ก หรือการเขียนส่วนน้อย โดยการเขียนดั้งเดิมจะหมายถึงอักษรอาหรับต้นแบบ เป็นรูปแบบการเขียนภาษาจีนด้วยอักษรอาหรับ อักษรนี้ใช้เป็นบางโอกาสในกลุ่มของชนกลุ่มน้อยในจีนที่นับถือศาสนาอิสลาม (ส่วนใหญ่เป็นชาวหุย แต่ก็มีชาวต้งเซี่ยง และชาวซาลาร์) และเคยใช้ในลูกหลานของชาวดันกันในเอเชียกลาง สหภาพโซเวียต ได้บังคับให้ชาวดันกันใช้อักษรละตินแทนที่อักษรเสี่ยวเอ้อร์ และต่อมาเปลี่ยนเป็นอักษรซีริลลิกในปัจจุบัน
อักษรเสี่ยวเอ้อร์มีอักษร 36 ตัว 4 ตัวใช้แสดงเสียงสระ ยืมมาจากอักษรอาหรับ 28 ตัว ยืมจากภาษาเปอร์เซีย 4 ตัว และเปลี่ยนแปลงขึ้นเอง 2 ตัว มีอักษรพิเศษ 4 ตัว
โอเปิล โอเมก้า
โอเปิล โอเมก้า () เป็นรถยนต์นั่งขนาดใหญ่ (Full-Size Car) รุ่นล่าสุดที่ผลิตโดยโอเปิล เริ่มผลิตเมื่อปี พ.ศ. 2529 เพื่อทดแทนรุ่นเดิม คือ โอเปิล คอมมอเดอร์ () และโอเปิล เรคคอร์ด () จนเลิกผลิตลงในปี พ.ศ. 2546 เนื่องจากความนิยมในรถยนต์ขนาดใหญ่ลดลง และรถยุโรปและเอเชียหลายๆ ยี่ห้อก็เริ่มยุบรถขนาดใหญ่กับรถขนาดกลางเพื่อให้เหลือรถขนาดกลางรุ่นเดียวเท่านั้น รวมถึงการเลิกผลิตรถขนาดใหญ่โดยไม่มีรถรุ่นใหม่มาแทนอีกด้วย ซึ่งหลังจากนั้นเปอโยต์และซีตรอง ผู้ผลิตจากฝรั่งเศสก็ยุบรถขนาดใหญ่ให้เหลือเพียงรถขนาดกลาง ผู้ผลิตจากญี่ปุ่นหลายรายก็เลิกผลิตรถขนาดใหญ่เช่นเดียวกัน เช่น มิตซูบิชิ มาสด้า ฮอนด้า เป็นต้น
ในปี พ.ศ. 2551 โอเปิล กลับมาทำตลาดอีกครั้งในชื่อ โอเปิล อินซิกเนีย.
โอเปิล โอเมก้า รุ่นที่ 1 เริ่มผลิตเมื่อปี พ.ศ. 2529 ใช้ชื่อ Omega A ออกมาเพื่อเป็นรถรุ่นเปลี่ยนโฉมของ Opel Rekord โอเมก้ารุ่นนี้ มีเครื่องยนต์เบนซิน 1.8 ,2.0 ,2.4 ,2.6 ,3.0 ,3.6 และ 4.0 ลิตร และเครื่องยนต์ดีเซล 2.3 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด โดยเกียร์ธรรมดา 6 สปีดจะมีเฉพาะในรุ่นที่ขายโดยใช้ชื่อแบรนด์ Lotus เท่านั้น มีฐานการประกอบที่ประเทศเยอรมนี ,สหราชอาณาจักรและบราซิล นอกจากนี้ โอเปิลยังส่งรถไปให้วอกซ์ฮอลล์และเชฟโรเลตจำหน่ายอีกด้วย
โอเปิล โอเมก้า รุ่นที่ 2 เริ่มผลิตเมื่อปี พ.ศ. 2537 ใช้ชื่อ Omega B มีการออกแบบใหม่หมด จากรุ่นเดิมที่เป็นทรงเหลี่ยมๆ โอเมก้ารุ่นนี้ มีเครื่องยนต์เบนซิน 2.0 ,2.5 และ 3.0 ลิตร เป็น V6 ในรุ่น 2.5 และ 3.0 ลิตร และเครื่องยนต์ 2.0 และ 2.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด มีฐานการประกอบที่ประเทศเยอรมนี
ในประเทศไทย บริษัท พระนครยนตรการ จำกัด เคยนำเข้า Omega B มาจำหน่ายในประเทศไทยพร้อมๆ กับรุ่น Calibra และ Corsa ในช่วงที่รัฐบาลมีนโยบายลดภาษีนำเข้ารถยนต์ เมื่อปี พ.ศ. 2537
โอเปิล โอเมก้า รุ่นที่ 2 รุ่นปรับโฉมเริ่มผลิตเมื่อฤดูใบไม้ร่วงปี พ.ศ. 2542 ใช้ชื่อ Omega B FL เพราะดูเหมือนเป็นการไมเนอร์เชนจ์มาจากรุ่นเดิม โดยเปลี่ยนเฉพาะด้านหน้าของรถและรายละเอียดย่อยๆ เท่านั้น มีการส่งออกภายใต้ชื่อวอกซ์ฮอลล์และคาดิลแลค เครื่องยนต์เป็นเครื่องยนต์เบนซิน 2.0 ,2.2 ,2.5 ,2.6 ,3.0 และ 3.2 ลิตร และเครื่องยนต์ดีเซล 2.0 ,2.2 และ 2.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 และ 5 สปีด มีฐานการประกอบที่ประเทศเยอรมนี โอเมก้ารุ่นนี้ถือเป็นรุ่นสุดท้าย เนื่องจากโอเปิล เวคตร้า () รถขนาดกลางประเภท D-Segment ในอดีตของโอเปิลก็ถูกพัฒนาให้ใหญ่ขึ้นให้ใกล้เคียงกับรถ D-Segment ทั่วโลกแล้ว อีกทั้งรถขนาดใหญ่ประเภท E-Segment ชาวยุโรปก็มองว่ามันไม่มีความจำเป็นในการซื้อหามาใช้เลยแม้แต่น้อย ทำให้โอเปิลต้องยุติการพัฒนาโอเมก้าในปี พ.ศ. 2546 ไปเนื่องจากต้องการยุบรวมโอเมก้าและเวคตร้าด้วยกัน เพื่อพัฒนารถรุ่นอินซิกเนีย แต่ในเร็วๆ นี้ได้มีข่าวว่าโอเปิลจะนำชื่อ Omega มาปัดฝุ่นใหม่อีกครั้ง โดยใช้พื้นฐานของคาดิลแลค รถระดับหรูในเครือ General Motors และคาดว่าจะเปิดตัวได้ในปลายปีนี้
เป็ดยักษ์ลอยน้ำ
เป็ดยักษ์ลอยน้ำ เป็นประติมากรรมลอยน้ำ ออกแบบโดยศิลปินชาวดัตช์ชื่อโฟลเรินไตน์ โฮฟมัน และเป็นเป็ดยางที่มีขนาดใหญ่ที่สุดในโลก
เป็ดยางที่มีขนาดใหญ่ที่สุดในโลกได้รับการสร้างขึ้นโดยศิลปินชาวดัตช์ชื่อโฟลเรินไตน์ โฮฟมัน ใน ค.ศ. 2007 ซึ่งมีขนาดที่ประมาณ 16.5 x 20 x 32 เมตรและมีน้ำหนักกว่า 600 กิโลกรัม ตั้งแต่ ค.ศ. 2007 มันได้รับการจัดแสดงในอัมสเตอร์ดัม (เนเธอร์แลนด์), โลมเมิล (เบลเยียม), โอซากะ (ญี่ปุ่น), ซิดนีย์ (ออสเตรเลีย), เซาเปาลู (บราซิล) และฮ่องกง (จีน) จนถึงวันที่ 9 มิถุนายน ค.ศ. 2013 แล้วจึงค่อยไปแสดงอยู่ที่สหรัฐอเมริกา
โฟลเรินไตน์ โฮฟมัน ผู้สร้างเป็ดยักษ์ลอยน้ำ พยายามที่จะสร้างความบันเทิงให้กับโลกโดยใช้ทัวร์ในชื่อ "ความสุขกระจายทั่วโลก" ขึ้นในปี ค.ศ. 2007 เขามีวัตถุประสงค์เพื่อรำลึกถึงความทรงจำในวัยเด็กของทุกคนโดยการจัดแสดงเป็ดยักษ์ลอยน้ำใน 14 เมือง โดยเริ่มต้นจากเมืองของเขาเองคือกรุงอัมสเตอร์ดัม ในประเทศเนเธอร์แลนด์ เป็ดยักษ์ลอยน้ำถูกสร้างขึ้นด้วยพีวีซีกว่า 200 แผ่น โดยสามารถเปิดช่องด้านหลังของเป็ดยักษ์ตัวนี้เพื่อให้ฝ่ายสถาปัตย์/เจ้าหน้าที่สามารถดำเนินการตรวจสอบร่างกายของเป็ดยักษ์ลอยน้ำ นอกจากนี้ ยังมีพัดลมในตัวของมันเพื่อที่จะสามารถขยายตัวได้ตลอดเวลาไม่ว่าสภาพอากาศจะดีหรือไม่ดีก็ตาม
เป็ดยักษ์ลอยน้ำได้รับความสนใจจากผู้คนเป็นจำนวนมาก และได้รับการกล่าวถึงในวงกว้างเมื่อครั้งจัดแสดง ณ อ่าววิกตอเรีย เขตบริหารพิเศษฮ่องกง
ดับเบิลยูเอเอสพี-18
ดับเบิลยูเอเอสพี-18 () เป็นดาวฤกษ์ที่มีโชติมาตรเท่ากับ 9 ตั้งอยู่ในกลุ่มดาวนกฟีนิกซ์ทางซีกโลกใต้ มีมวล 1.25 มวลดวงอาทิตย์
ในปี ค.ศ. 2009 โครงการซุเปอร์WASP ได้ประกาศว่ามีดาวพฤหัสบดีร้อนขนาดใหญ่ประเภทดาวเคราะห์นอกระบบ ดับเบิลยูเอเอสพี-18บี โคจรอยู่ใกล้กับดาวฤกษ์นี้
ราฟินญา
มาร์ซีอู ราฟาเอล เฟร์เรย์รา จี โซซา () หรือรู้จักกันในชื่อ ราฟินญา () เกิดเมื่อวันที่ 7 กันยายน พ.ศ. 2528 เป็นนักฟุตบอลชาวบราซิล เล่นในตำแหน่งกองหลังตัวขวา ปัจจุบันลงเล่นให้กับ สโมสรฟุตบอลบาเยิร์นมิวนิก ในบุนเดสลีกา
คลาวดีโอ ปีซาร์โร
เกลาดิโอ มิเกล ปิซาร์โร โบซิโอ () เกิดเมื่อวันที่ 3 ตุลาคม พ.ศ. 2521 เป็นนักฟุตบอลชาวเปรู ปัจจุบันลงเล่นให้กับสโมสรฟุตบอลบาเยิร์นมิวนิก ในตำแหน่งกองหน้า โดยเขามีจุดเด่นในการทำประตูด้วยลูกโหม่ง
ในวันที่ 23 ตุลาคม พ.ศ. 2553 ปิซาร์โรได้ทำประตู 133 ประตู โดยทำลายสถิติของเอลเบอร์ จีอูวาเน ทำให้ปิซาร์โร เป็นนักฟุตบอลชาวต่างชาติที่ทำประตูได้มากที่สุดในประวัติศาสตร์ของการแข่งขันฟุตบอลในประเทศเยอรมนี ในการแข่งขันนัดระหว่างแวร์เดอร์เบรเมิน กับ โบรุสเซียเมินเชนกลัดบัค ต่อมาในเดือนเมษายน พ.ศ. 2556 ปิซาร์โร ได้เป็นผู้เล่นกองหน้าที่ประสบความสำเร็จมากที่สุดในประวัติศาสตร์ของบุนเดิสลีกา ด้วยการทำประตูมากถึง 166 ประตู
สนุกเกอร์ 6-แดง
สนุกเกอร์ หกแดง หรือ 6-แดง () เป็นกีฬาสนุกเกอร์ชนิดหนึ่งที่มีลูกหกแดงบนโต้ที่จะเล่น ตรงกันข้ามกับสนุกเกอร์ตามมาตรฐานจะเล่นกันสิบห้าลูก โดยกฎกติกาอื่นๆยังไม่เปลี่ยนแปลง ซึ่งหมายความว่า อาจจะมีการฟาวล์มากขึ้นและมีผลในการรวมคะแนนด้วย โดยโต๊สนุกเกอร์จะใช้ขนาดเดียวกับในโต๊ 15 แดงแบบเดิม และรูปแบบที่ถูกออกแบบมาก็เพื่อมีเฟรมน้อยลงด้วย เนื่องจากลูกแดงน้อยลง และรูปแบบอื่นๆกำลังได้รับการพิจารณาเช่นกัน
6-แดงจะเป็นความหวังที่จะฟื้นความนิยมในสนุกเกอร์เป็นกีฬาที่มีผู้ชม แบบเดียวทางกับ Twenty20ที่ได้ทำไว้ในคริกเกต จิมมี ไวต์ ได้กล่าวว่าสนุกเกอร์หกแดงมีอีกทางหนึ่งที่จะช่วยเพิ่มความนิยมของเกม อาลี คาร์เตอร์ ยังได้กล่าวว่าเขามีความสนใจในการเล่นหกแดง
เป็นครั้งแรกที่การจัดการแข่งขัน อินเตอร์เนชันแนล ทัวร์นาเมนต์ ในหกแดงจะมีแข่งขันในเดือนกรกฎาคม ปี 2008 พร้อมด้วย ริกกี วอลเดน ที่ชนะ สจ็วต บิงแฮม ในรอบสุดท้าย การแข่งขันหกแดงถูกจัดขึ้นในระหว่างมี เวิลด์สนุกเกอร์แชมเปี้ยนชิป 2009 ซึ่งเป็นโชว์ที่เกี่ยวข้องกับการแข่งขันที่น็อกเอาต์ในหนึ่งเฟรม ในศึกสุดท้าย โทนี โนวส์ ชนะ โรส มูเยอร์ วัย 13 ปี ด้วยคะแนน 52–18 ซึ่งตั๋วในชั้นต้นชมฟรี อย่างไรก็ตาม การแข่งขันในอนาคตมีจะการจ่ายเงินเพื่อเข้าชม ในเวิลด์แชมเปี้ยนชิป 2009 จะถูกจัดขึ้นในไอร์แลนด์ระหว่างวันที่ 15-18 ธันวาคม ปี 2009 มาร์ก เดวิส ชนะ มาร์ก วิลเลียมส์ 6–3 ในรอบสุดท้าย จนกลายเป็นแชมป์คนแรกของโลกของสนุกเกอร์หกแดง
กลุ่มกระจุกดาราจักรหญิงสาว
กลุ่มกระจุกดาราจักรหญิงสาว () หรือ กลุ่มกระจุกดาราจักรท้องถิ่น () เป็นกลุ่มกระจุกดาราจักรผิดปกติ ที่ประกอบด้วยกลุ่มกระจุกหญิงสาว นอกเหนือจากกลุ่มท้องถิ่น ซึ่งจะประกอบด้วยดาราจักรทางช้างเผือก กับแอนดรอเมดา ไม่น้อยกว่า 100 กลุ่มดาราจักรและกลุ่ม ตั้งอยู่ภายในเส้นผ่าศูนย์กลางของ 33 เมก้าพาร์เซก (110 ล้านปีแสง) มันเป็นหนึ่งในล้านของกลุ่มกระจุกดาราจักรในจักรวาล
แจร์ดัน ชาชีรี
แจร์ดัน ชาชีรี (; เกิดเมื่อวันที่ 10 ตุลาคม ค.ศ. 1991) เป็นนักฟุตบอลชาวสวิส ปัจจุบันเล่นในตำแหน่งปีกให้กับลิเวอร์พูลในพรีเมียร์ลีกอังกฤษ และทีมชาติสวิตเซอร์แลนด์
ชาชีรีเคยเล่นให้กับบาเยิร์นมิวนิกในบุนเดิสลีกา และอินเตอร์มิลานในเซเรียอามาก่อน ตั้งแต่ที่ได้ขึ้นมาอยู่ในสโมสรชุดใหญ่ของบาเซิล ชาชีรีมีทั้งความเร็วและการเล่นบอลที่ดี โดยชาชีรีนั้นถนัดเท้าซ้าย จนได้รับฉายาว่า "เมสซิแห่งเทือกเขาแอลป์" และ "คนแคระมหัศจรรย์"
ในฤดูกาล 2015–16 หลังเปิดฤดูกาลมาได้เพียงนัดเดียว ชาชีรีได้ย้ายมายังสโตกซิตีในพรีเมียร์ลีกด้วยค่าตัว 12 ล้านปอนด์ (ประมาณ 600 ล้านบาท) นับเป็นผู้เล่นรายที่ 5 ที่ย้ายเข้าสโมสรในฤดูกาลนี้ (หลังจากที่ก่อนหน้านั้นชาชีรีได้เดินทางมายังบริแทนเนียสเตเดียมเพื่อชมการแข่งขันพรีเมียร์ลีกนัดแรกระหว่างสโตกซิตีกับลิเวอร์พูล ซึ่งสโตกซิตีแพ้ไป 0–1 ประตู) ถือเป็นผู้เล่นที่มีค่าตัวแพงที่สุดในประวัติศาสตร์สโมสร
ในวันที่ 13 กรกฎาคม ค.ศ. 2018 ชาชีรีได้ตกลงย้ายจากสโตกซิตีไปร่วมทีมลิเวอร์พูล ด้วยค่าตัว 13.5 ล้านปอนด์ เขาได้รับมอบหมายให้สวมเสื้อหมายเลข 23 แทนแอมแร จัน ที่ย้ายไปอยู่ยูเวนตุส ต่อมา ในวันที่ 29 กรกฎาคม ค.ศ. 2018 อินเตอร์เนชันแนลแชมเปียนส์คัพ ฤดูกาล 2018 ชาชีรีประเดิมสนามให้ลิเวอร์พูลในช่วงปรีซีซั่น และทำประตูด้วยจักรยานอากาศ ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่สนามมิชิแกน 4-1 ต่อมา ในวันที่ 12 สิงหาคม ค.ศ. 2018 ชาชีรีลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-0 ต่อมา ในวันที่ 22 กันยายน ค.ศ. 2018 ชาชีรีลงสนามเป็นตัวจริงนัดแรกในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 3-0 ต่อมา ในวันที่ 27 ตุลาคม ค.ศ. 2018 ชาชีรีทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 4-1 ต่อมา ในวันที่ 11 พฤศจิกายน ค.ศ. 2018 ชาชีรีทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ฟูลัม 2-0 ต่อมา ในวันที่ 5 ธันวาคม ค.ศ. 2018 ชาชีรีทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 3-1 ต่อมา ในวันที่ 16 ธันวาคม ค.ศ. 2018 ชาชีรีลงสนามเป็นตัวสำรองแทน นาบี เกอีตา และยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะคู่ปรับตลอดกาล แมนเชสเตอร์ยูไนเต็ด 3-1 ต่อมา ในวันที่ 26 ธันวาคม ค.ศ. 2018 ชาชีรีทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-0
ในเดือนพฤษภาคม ค.ศ. 2018 ทีมชาติสวิตเซอร์แลนด์เรียกตัวชาชีรีติดรายชื่อชุดลุยศึกฟุตบอลโลก 2018 ที่รัสเซีย โดย สวิตเซอร์แลนด์ ได้อยู่กลุ่มอี ร่วมกับ บราซิล, คอสตาริกา และ เซอร์เบีย ต่อมา ในวันที่ 22 มิถุนายน ค.ศ. 2018 ชาชีรีทำประตูแรกในฟุตบอลโลก ในนัดที่ สวิตเซอร์แลนด์ เอาชนะ เซอร์เบีย 2-1 สุดท้าย สวิตเซอร์แลนด์ ผ่านเข้ารอบ 16 ทีมสุดท้าย คว้าอันดับ 2 ของกลุ่มอี ชนะ 1 เสมอ 2 ต่อมา ในวันที่ 3 กรกฎาคม ค.ศ. 2018 ฟุตบอลโลก 2018 รอบ 16 ทีมสุดท้าย สวิตเซอร์แลนด์ พ่ายแพ้ สวีเดน 0-1 ทำให้ สวิตเซอร์แลนด์ ต้องจบเส้นทางฟุตบอลโลก ที่รัสเซีย เพียงเท่านี้
ช็อง จิน-อุน
จอง จิน-อุน (; 2 พฤษภาคม 2534 ) เป็นหนึ่งสมาชิกวงบอยแบนด์ ทูเอเอ็ม
จอง จิน-อุน เกิดเมื่อวันที่ 2 พฤษภาคม 2534 ใน โซล ประเทศเกาหลีใต้ จินอุนจบการศึกษา โรงเรียนมัธยมปลาย BaekAhm High School และเขาเรียนมหาวิทยาลัย Daejin University คณะการละครและทัศนศิลป์ Son Dong-woon of Beast,
ทาคาฮิโระ มิซึโยชิ
นายทาคาฮิโร มิซูโยชิ （Japanese：みつよしたかひろ MITSUYOSHI TAKAHIRO, Chinese：光吉孝浩คนญี่ปุ่น ชื่อจีน...
）เขาคือผู้กำกับชาวญี่ปุ่น แนวสารคดี
หลังจบการศึกษาจากมหาวิทยาลัยวาเซดะแล้ว เขาได้กลายเป็นช่างภาพฝีมือดีและได้เป็นผู้กำกับรายการโทรทัศน์ญี่ปุ่น
ได้เข้าร่วมรายการ Contents Creation Program
ของมหาวิทยาลัยโตเกียว โดยร่วมงานตั้งแต่ปี 2007.งานแรกของการกำกับภาพยนตร์คือ Blue Symphony.
ซึ่งออกแสดงต่อสาธารณะในปี 2008 ในงานภาพยนตร์โตเกียว
นานาชาติครั้งที่ 21.
เนื้อสัตว์
เนื้อสัตว์ เป็นเนื้อของสัตว์ที่มนุษย์บริโภคเป็นอาหาร มนุษย์เป็นสัตว์กินทั้งพืชและเนื้อ ล่าและฆ่าสัตว์เอาเนื้อมาตั้งแต่สมัยก่อนประวัติศาสตร์ จุดเริ่มต้นของอารยธรรมทำให้มนุษย์นำสัตว์มาเลี้ยง เช่น ไก่ แกะ หมูและปศุสัตว์ และนำมาใช้ในการผลิตเนื้อสัตว์ในระดับอุตสาหกรรมในที่สุด
เนื้อสัตว์ประกอบด้วยน้ำและโปรตีนเป็นส่วนใหญ่ และโดยปกติกินร่วมกับอาหารอย่างอื่น เนื้อสัตว์นั้นกินดิบ ๆ ได้ แต่ปกติจะกินสุกและสามารถปรุงรสได้หลายวิธี หากไม่ผ่านการแปรรูป เนื้อสัตว์จะเน่าในเวลาไม่กี่วัน การเน่าเสียของเนื้อสัตว์นั้นเกิดจากการติดเชื้ออันมิอาจหลีกเลี่ยงได้ และจากการย่อยสลายโดยแบคทีเรียและฟังไจ ซึ่งอาจจะมาจากตัวเนื้อสัตว์เอง มาจากมนุษย์จัดการกับเนื้อสัตว์ และจากกระบวนการปรุงอาหาร
การบริโภคเนื้อสัตว์นั้นมีหลากหลายทั่วโลก ขึ้นอยู่กับวัฒนธรรม หรือศาสนา หรือสถานะทางเศรษฐกิจ ผู้กินมังสวิรัติเลือกไม่กินเนื้อ ด้วยเหตุผลด้านจริยธรรม สิ่งแวดล้อม ศาสนาหรือสุขภาพ ซึ่งสัมพันธ์กับการผลิตและบริโภคเนื้อสัตว์
โดยส่วนใหญ่ เนื้อสัตว์หมายถึงกล้ามเนื้อโครงร่างและไขมันและเนื้อเยื่ออื่น ๆ ที่เกี่ยวข้อง แต่อาจหมายถึงเนื้อเยื่อที่กินได้ เช่น เครื่องในสัตว์ ในทางกลับกัน เนื้อสัตว์ บางครั้งใช้เรียกอย่างจำกัด คือหมายถึงเพียงเนื้อของสัตว์เลี้ยงลูกด้วยนม (หมู, ปศุสัตว์, แกะ, ฯลฯ) ที่ถูกเลี้ยงดูและเตรียมไว้ให้มนุษย์บริโภค แต่ไม่รวมถึงปลา สัตว์ทะเลต่าง ๆ สัตว์ปีก หรือสัตว์ชนิดอื่น ๆ
พลกฤษณ์ หงษ์ทอง
นายพลกฤษณ์ หงษ์ทอง เป็นอดีตรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย (ชวน 2) เป็นอดีตสมาชิกสภาผู้แทนราษฎรจังหวัดพระนครศรีอยุธยา สังกัดพรรคกิจสังคม 2 สมัย และสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย
พลกฤษณ์ หงษ์ทอง เกิดเมื่อวันที่ 30 กันยายน พ.ศ. 2496 เป็นน้องชายของคุณหญิงธิดา พงษ์พานิช ภริยานายมนตรี พงษ์พานิช สำเร็จการศึกษาระดับปริญญาตรีด้านเศรษฐศาสตร์ จากประเทศสหรัฐอเมริกา
พลกฤษณ์ ได้รับเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยา สังกัดพรรคกิจสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และในปี พ.ศ. 2539 ต่อมาในปี พ.ศ. 2544 และ พ.ศ. 2548 เขาลงสมัครรับเลือกตั้งในระบบบัญชีรายชื่อ สังกัดพรรคไทยรักไทย และได้รับเลือกตั้งทั้งสองสมัย
พลกฤษณ์ ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย เมื่อปี พ.ศ. 2540
พลกฤษณ์ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
บกเปี้ยน
บกเปี้ยน, ปกเปี้ยน, บอกเปง, หรือ โบะปยี่น () เป็นเมืองที่ตั้งอยู่ทางตอนใต้ของเขตตะนาวศรี ประเทศพม่า
เมืองบกเปี้ยนในอดีตเคยเป็นส่วนหนึ่งของรัฐไทยมาก่อน ต่อมาได้ตกเป็นส่วนหนึ่งของอาณานิคมบริติชราชของสหราชอาณาจักรตามสนธิสัญญากำหนดเส้นเขตแดนที่ทำไว้ 3 ฉบับ คือ ปี 2441, 2474 และ 2475 ในช่วงปี พ.ศ. 2444 ได้มีการจัดทำสำมะโนครัวประชากร บกเปี้ยนมีประชากรทั้งหมด 7,255 คน จำนวนนี้ร้อยละ 53 พูดภาษาสยาม, ร้อยละ 20 พูดภาษามลายู และร้อยละ 18 พูดภาษาพม่า
ช่วงปี พ.ศ. 2533–2534 ได้มีการตั้งฐานทัพพม่าในชุมชนไทยและเริ่มจำกัดสิทธิชาวไทยมากขึ้น สองปีให้หลังก็มีการส่งพระสงฆ์เข้าแทรกซึมตามวัดไทยแต่เดิม ชาวไทยในบกเปี้ยนจึงเริ่มอพยพออกมายังประเทศไทย ขณะที่ชาวพม่าได้เข้าจับจองที่ดินของชาวไทยที่ละทิ้งไป
วงศ์บอน
วงศ์บอน หรือ "()" เป็ยนวงศ์ของพืชมีดอก ที่เป็นพืชใบเลี้ยงเดี่ยว ที่มีดอกเป็นดอกช่อแบบช่อเชิงลดมีกาบ (spadix) ประกอบด้วยสมาชิก 107สกุลและมากกว่า 3700 สปีชีส์ ส่วนใหญ่กระจายพันธุ์ในโลกใหม่เขตร้อน บางส่วนอยู่ในเขตร้อนของโลกเก่าและเขตอบอุ่นทางเหนือ ยางของพืชวงศ์นี้มีพิษ
วงศ์เตยทะเล
วงศ์เตยทะเล หรือ Pandanaceae เป็นวงศ์ของพืชมีดอกที่พบในเขตร้อนของโลกเก่า พืชในวงศ์นี้เป็นไม้ยืนต้นหรือไม้เลื้อย พบตามระดับน้ำทะเลตามชายหาด ไปจนถึงภูเขาระดับป่าเมฆ ผลมีเมล็ดเดียว
ระบบ APG II ใน พ.ศ. 2546 จัดให้วงศ์นี้อยู่ในอันดับ Pandanales ในกลุ่มพืชใบเลี้ยงเดี่ยว ประกอบด้วย 4 สกุล โดยสกุล "Pandanus" เป็นสกุลที่สำคัญที่สุด:
ไสว พัฒโน
ไสว พัฒโน (1 ตุลาคม พ.ศ. 2477 - 8 พฤศจิกายน พ.ศ. 2561) อดีตรองประธานสภาผู้แทนราษฎรไทย อดีตรัฐมนตรีว่าการกระทรวงยุติธรรม อดีตรัฐมนตรีช่วยว่าการกระทรวงมหาดไทย กับ กระทรวงคมนาคม และเป็นอดีตสมาชิกสภาผู้แทนราษฎรจังหวัดสงขลา 8 สมัย
ไสว พัฒโน เกิดเมื่อวันที่ 1 ตุลาคม พ.ศ. 2477 เป็นบุตรคนที่ 4 ของนายปลื้ม กับนางกนกวรรรณ พัฒโน (สกุลเดิม สุดสุข) มีพี่น้อง 5 คน สำเร็จการศึกษาจากโรงเรียนมหาวชิราวุธ จังหวัดสงขลา,โรงเรียนเซนต์คาเบรียล และโรงเรียนราชินี แล้วจบจากปริญญาตรี นิติศาสตรบัณฑิต มหาวิทยาลัยธรรมศาสตร์ สมรสกับนางละเอียด พัฒโน (สกุลเดิม ทองเลิศ) มีบุตรชาย คือ นายไพร พัฒโน นายกเทศมนตรีเทศบาลนครหาดใหญ่
ไสว พัฒโน ถึงแก่อนิจกรรมด้วยโรคชรา เมื่อวันที่ 8 พฤศจิกายน พ.ศ. 2561 สิริอายุรวม 84 ปี
อดีตประกอบอาชีพทนายความ และเคยเป็นสมาชิกสภาจังหวัด 2 สมัย ก่อนที่จะได้รับการชักชวนโดย หม่อมราชวงศ์เสนีย์ ปราโมช ให้มาลงรับสมัครเลือกตั้งสมาชิกสภาผู้แทนราษฎรจังหวัดสงขลา และได้รับเลือกตั้งเป็นครั้งแรก ใน พ.ศ. 2518 แต่ในครั้งต่อมา (พ.ศ. 2519) ไม่ได้ลงสมัครรับเลือกตั้ง และกลับมาได้รับเลือกตั้งอีกครั้งใน พ.ศ. 2522 และได้รับเลือกเรื่อยมา จนถึง พ.ศ. 2538 ก่อนที่จะวางมือทางการเมือง เนื่องจากปัญหาสุขภาพ
ไสว พัฒโน ได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอกเปรม ติณสูลานนท์ เมื่อปี พ.ศ. 2529 ต่อมาได้รับเลือกเป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 16 และได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายชวน หลีกภัย เมื่อเดือนกันยายน พ.ศ. 2535 และต่อมาในเดือนกันยายน พ.ศ. 2536 เขาได้รับโปรดเกล้าฯ แต่งตั้งให้ไปดำรงตำแหน่งรัฐมนตรีว่าการกระทรวงยุติธรรม แทนนายสุวิทย์ คุณกิตติ ซึ่งถูกปรับออกจากตำแหน่ง
ไสว พัฒโน ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
วงศ์สับปะรด
วงศ์สับปะรด หรือ () เป็นวงศ์ของพืชมีดอกที่เป็นพืชใบเลี้ยงเดี่ยว มีสมาชิกประมาณ 3,170 สปีชีส์ โดยเป็นพืชพื้นเมืองในเขตร้อนของทวีปอเมริกา มีบางสปีชีส์พบในเขตกึ่งร้อน และมี 1 สปีชีส์ที่เป็นพืชพื้นเมืองในแอฟริกาตะวันตก คือ () จัดอยู่ในอันดับ Poales แต่มีความแปลกเพราะเป็นวงศ์เดียวในอันดับนี้ที่มีเนกตารีและรังไข่อยู่ใต้วงชั้นของกลีบดอก ลักษณะรังไข่อยู่ใต้วงชั้นของกลีบดอกนี้เป็นลักษณะของวงศ์ย่อย () มีสมาชิกที่เป็นพืชอิงอาศัย เช่น "Tillandsia usneoides" และพืชบก เช่น สับปะรด ("Ananas comosus")
พืชในวงศ์นี้บางสปีชีส์ในป่าอเมซอนที่ไม่มีราก จึงใช้ส่วนกลางของดอกรองรับน้ำจากฝนที่ตกลงมา บางต้นรับได้มากถึง 10 ลิตร กลายเป็นเสมือนแอ่งน้ำบนต้นไม้สูงสำหรับสัตว์หลายประเภทใช้ประโยชน์ ทั้งเป็นแหล่งน้ำของนกและลิง ทั้งดื่มและอาบน้ำ รวมถึงเป็นแหล่งวางไข่และใช้ชีวิตของแมลงต่าง ๆ เช่น ยุง หรือแมลงปีกแข็ง หรือ ด้วง บางครั้งอาจเก็บน้ำไว้มากจนรับน้ำหนักไม่ไหว จนหักโค่นลงมา บางต้นเป็นแหล่งที่อยู่อาศัยของสัตว์ต่าง ๆ ถึง 400 สปีชีส์
วงศ์ผักปลาบ
วงศ์ผักปลาบ หรือ () เป็นวงศ์ของพืชมีดอก อยู่ในอันดับ () มีสมาชิกประมาณ 650 สปีชีส์ใน 40 สกุล มีความหลากหลายทั้งในโลกเก่าและโลกใหม่ โดยในสกุลเดียวกันจะพบทั้งสองที่ มีรูปร่างที่ผันแปรโดยเฉพาะดอกและช่อดอก
เฉลิมพล เอกอุรุ
นายเฉลิมพล เอกอุรุ (19 สิงหาคม พ.ศ. 2488 - 4 มีนาคม พ.ศ. 2559) อดีตกรรมการมูลนิธิการต่างประเทศสราญรมย์ อดีตตุลาการศาลรัฐธรรมนูญ
นายเฉลิมพล เอกอุรุ เกิดเมื่อวันที่ 19 สิงหาคมพ.ศ. 2488 นิติศาสตรบัณฑิต มหาวิทยาลัยธรรมศาสตร์จบการศึกษาประกาศนียบัตรชั้นสูงทางรัฐประศาสนศาสตร์ สถาบันบัณฑิตพัฒนบริหารศาสตร์ Diploma in international Relations Institute of Socical Studies The Hague Master of arts (M.A.) International Law and Relations Columbis University Newyork ประเทศสหรัฐอเมริกา
อดีตรองปลัดกระทรวงต่างประเทศ, อดีตรองอธิบดีกรมสนธิสัญญาและกฎหมาย และเอกอัครราชทูตไทย ประจำสาธารณรัฐฮังการี โครเอเชีย บอสเนีย เฮอร์เซโกวีนา และสาธารณรัฐสังคมนิยมเวียดนาม
นางงามจักรวาล 2006
นางงามจักรวาล 2006 () เป็นการจัดการประกวดนางงามจักรวาล ครั้งที่ 55 จัดขึ้นเมื่อวันที่ 24 กรกฎาคม พ.ศ. 2549 (ตามเวลาของประเทศไทย) ณ. เมืองลอสแอนเจลิส รัฐแคลิฟอร์เนีย ประเทศสหรัฐอเมริกา โดยนาตาลี เกลโบวา นางงามจักรวาลปี 2005 ได้มอบมงกุฏให้กับซูเลย์กา รีเบรา เมนโดซา สาวงามวัย 18 ปีจากเปอร์โตริโก ครองตำแหน่งนางงามจักรวาลประจำปีนี้
มีผู้เข้าประกวด 86 คน ดังนี้
สมเด็จพระราชาธิบดีโมโชโชที่ 2 แห่งเลโซโท
สมเด็จพระราชาธิบดีโมโชโชที่ 2 แห่งเลโซโท () (2 พฤษภาคม 1938 - 15 มกราคม 1996) หรือพระนามเดิม คอนแสตนติน เบเรง ซีอีโซ () เป็นพระมหากษัตริย์แห่งเลโซโทตั้งแต่ปี 1966 จนกระทั่งพระองค์ถูกเนรเทศในปี 1990 และกลับมาครองราชย์ครั้งที่สองในปี 1995 จนกระทั่งพระองค์เสด็จสวรรคตในปี 1996
ในรัชกาลของสมเด็จพระราชาธิบดีโมโชโชที่ 2 นั้น พระองค์ค่อนข้างมีอำนาจทางการเมืองที่จำกัด ในช่วงที่เลอาบัว โจนาธานเป็นนายกรัฐมนตรีของประเทศเลโซโท ประเทศถูกควบคุมจากรัฐบาล ในปี 1970 พระองค์ถูกปลดจากราชบัลลังก์ แต่ยังทรงพระอิสริยยศเป็นพระมหากษัตริย์ เพื่อที่จะฟื้นฟูอำนาจของพระองค์หลังจากที่พรรคของพระองค์แพ้การเลือกตั้ง พระองค์จึเสด็จลี้ภัยไปยังเนเธอร์แลนด์ โจนาธานถูกปลดในปี 1986 พระมหากษัตริย์ได้รับอำนาจคืนมาบ้าง แต่พระองค์ถูกปลดจากพระอิสริยยศในปี 1990 ในขณะที่โอรสของพระองค์เจ้าชายเดวิด โมฮาโต เบเร ซีอีโซถูกบีบบังคับให้เป็นพระมหากษัตริย์ พระองค์ทรงลี้ภัยไปที่สหราชอาณาจักร ต่อมาพระองค์สามารถกลับมาครองราชย์ได้อีกในปี 1995 แต่ปีต่อมาพระองค์ก็ประสบอุบัติเหตุทางรถยนต์และเสด็จสวรรคต เจ้าชายเดวิด โมฮาโต เบเร ซีอีโซพระโอรสของพระองค์จึงครองราชย์ต่อทรงพระนามว่า "สมเด็จพระราชาธิบดีเลตซีที่ 3 แห่งเลโซโท"
ราชวงศ์โบคัสซา
ราชวงศ์โบคัสซา () หรือ ราชวงศ์บอกาซา เป็นราชวงศ์ที่ปกครองจักรวรรดิแอฟริกากลาง สถาปนาขึ้นโดยสมเด็จพระจักรพรรดิโบคัสซาที่ 1 ปกครองตั้งแต่ 4 ธันวาคม ค.ศ. 1976 จนประทั่งถูกโค่นล้มเมื่อ 21 กันยายน ค.ศ. 1979
สมเด็จพระจักรพรรดิโบคัสซาที่ 1 ทรงมีโอรส-ธิดา 40 พระองค์ จากพระชายา 19 พระองค์ เช่น
เปตองในกีฬาแห่งชาติครั้งที่ 41 – คู่ผสม
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
แข่งขันแบบพบกันหมด คะแนนที่ดีที่สุดอันดับ 1-4 เข้ารอบต่อไป